ເກົາຫຼີໃຕ້ ຮັດກຸມ ກົດລະບຽບຕ່າງໆ ກ່ຽວກັບ ສິນຄ້າສົ່ງອອກໄປ ຍີ່ປຸ່ນ
ສົງຄາມການຄ້າລະຫວ່າງຍີ່ປຸ່ນ ແລະເກົາຫຼີໃຕ້ ແມ່ນຈະສົ່ງຜົນກະທົບໃນຫຼາຍດ້ານຢ່າງກວ້າງຂວາງ.
ເກົາຫຼີໃຕ້ ໄດ້ປະກາດໃນວັນຈັນມື້ນີ້ ວ່າ ຕົນຈະຖອນຍີ່ປຸ່ນ ອອກຈາກບັນຊີ ຄູ່ຄ້າຂາຍ ທີ່ເຊື່ອຖືໄດ້ ໃຫ້ເປັນປະເພດໃໝ່ ທີ່ຈະນຳມາຊຶ່ງການວາງຂໍ້ຈຳກັດ ກ່ຽວກັບການສົ່ງ ອອກສິນຄ້າຕ່າງໆທີ່ ມີຄວາມລະອຽດອ່ອນ ການເຄືອນໄຫວດັ່ງກ່າວ ເປັນຄັ້ງຫຼ້າສຸດ ຂອງບັນຫາຂັດແຍ້ງກັນທາງດ້ານການຄ້າ ທີ່ ຕອບໂຕກັນ ກັບໄປກັບມາ ລະຫວ່າງສອງປະເທດດັ່ງກ່າວ ຊຶ່ງລວມທັງ ການທີ່ຍີ່ປຸ່ນ ໄດ້ປົດເກົາຫຼີໃຕ້ ອອກຈາກບັນຊີຄູ່ການຄ້າທີ່ປະສົງຂອງຕົນ ລັດຖະມົນຕີກະຊວງການຄ້າຂອງເກົາຫຼີໃຕ້ ທ່ານຊັງ ຢຸນ-ໂມ (Sung Yun-Mo) ໄດ້ ກ່າວໃນວັນຈັນມື້ນີ້ ວ່າ ປະເພດໃໝ່ນັ້ນ ແມ່ນສຳລັບບັນດາປະເທດ ທີ່ໄດ້ທຳການຄວບ ຄຸມການສົ່ງອອກຂອງພວກເຂົາເຈົ້າ ໃນທາງທີ່ລະເມີດຕໍ່ມາດຕະຖານສາກົນ ການປ່ຽນແປງນັ້ນ ແມ່ນຈະມີຜົນບັງຄັບໃຊ້ ໃນເດືອນກັນຍາຈະມາເຖິງນີ້ ໃນເວລາມັນ ຖືກບັງຄັບໃຊ້ ບັນດາບໍລິສັດຂອງເກົາຫຼີໃຕ້ ທີ່ຢາກຈະສົ່ງສິນຄ້າຕ່າງໆທີ່ມີຄວາມລະ ອຽດອ່ອນ ໄປຍີ່ປຸ່ນ ຈະຕ້ອງໄດ້ຜ່ານຂັ້ນຕອນໃນການຮັບຮອງອະນຸຍາດ ທີ່ຈະໃຊ້ເວ ລາເຖິງ 15 ວັນ ຊຶ່ງເພີ້ມຂຶ້ນຈາກປະມານ 5 ວັນ ພາຍໃຕ້ລະບົບໃນປັດຈຸບັນນີ້ ນະໂຍບາຍໃໝ່ຂອງຍີ່ປຸ່ນ ຈະເລີ້ມໃຊ້ການໃນວັນທີ 28 ສິງຫາ ນີ້ ຊຶ່ງໃນເວລານັ້ນ ບັນ ດາບໍລິສັດຂອງຍີ່ປຸ່ນ ຈະຕ້ອງຂໍການຮັບຮອງອະນຸຍາດ ໃນແຕ່ລະກໍລະນີໄປ ຈາກກະ ຊວງການຄ້າຂອງປະເທດເສຍກ່ອນ ກ່ອນທີ່ຈະສົ່ງສິ່ນຄ້າບາງຊະນິດ ໄປເກົາຫຼີໃຕ້ ໂຕກຽວ ຢືນຢັດວ່າ ການຕັດສິນໃຈດ້ານການຄ້າຂອງຕົນນັ້ນ ໄດ້ຮັບແຮງຈູງໃຈຈາກ ຄວາມເປັນຫ່ວງດ້ານຄວາມໝັ້ນຄົງແຫ່ງຊາດ ໃນຂະນະດຽວກັນ ການເຄື່ອນໄຫວທັງ ຫຼາຍ ແມ່ນມອງເຫັນຢ່າງກວ້າງຂວາງກັນວ່າ ເປັນການຕອບໂຕ້ຄືນ ຕໍ່ການຕັດສິນຂອງ ສານເກົາຫຼີໃຕ້ ທີ່ສັ່ງໃຫ້ ບັນດາບໍລິສັດຂອງຍີ່ປຸ່ນ ຊົດໃຊ້ໃຫ້ແກ່ຊາວເກົາຫຼີ ຜູ້ທີ່ຖືກບັງ ຄັບໃຫ້ອອກແຮງງານ ໃນລະຫວ່າງ ທີ່ເກົາຫຼີເປັນອານານິຄົມຂອງຍີ່ປຸ່ນນັ້ນ ສົງຄາມການຄ້າລະຫວ່າງຍີ່ປຸ່ນ ແລະເກົາຫຼີໃຕ້ ຊຶ່ງເປັນເສດຖະກິດທີ່ໃຫຍ່ສຸດອັນດັບ 3 ຂອງໂລກ ແລະໃຫຍ່ສຸດລະດັບທີ 11 ຕາມລຳດັບ ແມ່ນຈະສົ່ງຜົນກະທົບໃນຫຼາຍ ດ້ານຢ່າງກວ້າງຂວາງ ມັນອາດເປັນໄພຂົ່ມຂູ່ໃນດ້ານການແຈກຈ່າຍຂອງເທັກໂນໂລຈີທີ່ເປັນລະບົບຕ່ອງໂສ້ ທົ່ວໂລກ ນັບຕັ້ງແຕ່ເກົາຫຼີໃຕ້ ຜະລິດ ຊິບຄວາມຈຳຂອງຄອມຜິວເຕີ ໄດ້ເຖິງ 70 ເປີ ເຊັນຂອງໂລກ